सूत्रों से प्राप्त जानकारी के अनुसार, उत्तर-पश्चिम दिल्ली के केशवपुरम इलाके में मंगलवार सुबह एक जूता बनाने वाली फैक्ट्री में आग लग गई। दिल्ली अग्निशमन विभाग के एक अधिकारी ने कहा कि घटना में अब तक किसी के हताहत होने की सूचना नहीं है और आग के कारणों का भी पता नहीं चला है। दिल्ली दमकल विभाग के निदेशक अतुल गर्ग ने कहा कि आग सुबह 8.34 बजे लगी थी, जिसके बाद 23 दमकल गाड़ियों को मौके पर भेजा गया। जानकारी के अनुसार यह फैक्ट्री अवैध रूप से चलाई जा रही थी।